section_heading: Radnja
paragraph_text: Brod britanske ratne mornarice Reliant zarobljava francuski brod Amitie. Kapetan Relianta, William ‘Will’ Laurence doznaje da francuski brod prevozi zmajsko jaje koje će se ubrzo izleći. Kad se zmaj izlegne, izabere Laurencea za svog kapetana, koji zmaja nazove Temeraire, prema brodu kojeg se sjetio. Laurence je isprva nesretan jer je izgubio karijeru kao pomorac, jer letači žive izvan društva, za dobrobit zmajeva, no dok Reliant stigne na Madeiru, Laurence se sprijatelji s Temeraireom. Na otoku, Temerairea identificira Sir Edward Howe, stručnjak u pasminama zmajeva, kao kineskog carskog zmaja, što je veliki šok, jer ne samo da su Kinezi poznati po uzgajanju zmajeva, nego carski zmaj nikad nije viđen izvan Kine.